20. Կենտրոնական բանկը լիցենզավորված անձին լիցենզիան (ծառայության (ծառայությունների) մատուցման թույլտվությունը) տրամադրելիս ծանուցում է, որ կառավարիչների գործունեությունը կարգավորող իրավական ակտերի ցանկը գտնվում է Կենտրոնական բանկի պաշտոնական ինտերնետային կայքում: Սույն կետով սահմանված Կենտրոնական բանկի պարտավորության չկատարումը կառավարչին չի ազատում օրենքով սահմանված պատասխանատվությունից կամ սահմանափակում երրորդ անձանց նկատմամբ նրա պատասխանատվությունը: